જમ્મુઃ જમ્મુ કશ્મીરમાં બારામૂલામાં રામપુર સેક્ટરમાં સીમા પારથી ઘુસણખોરી કરવાનો પ્રયાસ કરી રહેલા ચાર આતંકીઓને સેનાએ મારી નાખ્યા છે. આ વિસ્તારમાં અન્ય આતંકી છુપાયેલા હોવાની આશંકા સાથે સેનાએ સર્ચ ઓપરેશન પણ હાથ ધર્યું છે. આ પહેલાં પુલવામા જિલ્લાના ત્રાલ વિસ્તારમાં આતંકિયોને શુક્રવારે સેનાની એક ટુંકડી પર હુમલો કર્યો હતો. ત્યાર બાદ સેનાએ ત્યાં પણ ઘેરાબંદી કરી દીધી છે. સેનાના ઘેરામાં ત્રણ આતંકિયો ફસાયેલા હોવાનું અનુમાન છે. ત્યાં તપાસ અભિયાન પણ ચાલી રહ્યું છે. આ હુમલામાં કોઇ પણ સૈનિક ઘાયલ થયો હોય તેવા સમાચાર નથી.